GFK-bestyrelsesmødet blev holdt i kantinen 1. sal i Ganløsehallen torsdag d. 29 august kl. 19.00 med spisning

**Mødets dagsorden var følgende:**

Pkt.1: Godkendelse af dagsorden.

Pkt.2: Godkendelse af referat fra sidste møde.

Pkt.3: Meddelelser og orientering, herunder kasserens statusrapport.

Pkt.4: Sagsbehandling herunder netværksmødet d 29. oktober.

Pkt.5: Status på to do liste.

Pkt.6: Eventuelt.

Tilstede var: Peter, Kim, Peter, Stig, Monica, Erik, Martin og Jonathan.

Afbud: Rikke

**Referat i henhold til dagsordenen**

Ad.1: Dagsorden blev enstemmigt godkendt.

Ad.2: Referatet blev enstemmigt godkendt. Det blev vedtaget at referater fremover kan godkendes af bestyrelsen via mail.

Ad.3: Stig oplyste at Indestående pr. 29. august 2019. udgør 112.739,48 Kr. og at det aktuelle antal medlemmer er 143.

Stig oplyste endvidere, at der er masser af kurser via DGI til fornuftige priser. Peter supplerede med at klubben godt vil dække eventuelle kursusomkostninger.

Ad.4: Klubben er vært ved DGI netværksmødet d 29. oktober. Mødet foregår i Hallen.

Klubben får ingen stand til Ganløse by night i år, men håber på at kunne være tilstede næste år.

Peter foreslog, at vi som PR-stunt laver en quiz eller konkurrence. Evt. ifm. Ganløse by night/2020.

Stig oplyste at Julie (Klubbens fysioterapeut) fremover kun har fri om fredagen, men hendes mand, Anders er også fysioterapeut, og han har mulighed for at komme om mandagen. Bestyrelsen blev enige om at prøve ham. Stig oplyste at der er budgetteret med 750kr./ mdr.

Bestyrelsen diskuterede, om vi skal anvende de sociale medier for at skaffe nye medlemmer/gøre opmærksom på vores eksistens. Punktet blev stillet i bero, da det ikke er et mål i sig selv at få mange medlemmer. Klubbens medlemsantal bør ikke overstige mere end 200.

Bestyrelsen drøftede det forhold, at der er typisk et dyk i medlemstallet omkring kontingentfornyelsen i januar. Antallet stiger dog igen i løbet af året.

Peter oplyste derefter at Formand/kasserer arbejder på at udvide Globalsystemet med automatisk betaling ved tilmelding af betalingskort.

Ad.5: Formand/kasserer vil holde et møde således, at man kan få igangsat den automatiske betaling hurtigst muligt.

Peter oplyste at alle defekte puder er blevet udskiftet, og at der indkøbes 4 nye måtter med ophæng.

Peter sluttede punktet af med at oplyse, at bestyrelsen fortsat skal bruge listen til at skabe et overblik over de foreliggende opgaver.

Ad.6: Foto af bestyrelsen kompletteres/rettes.

Erik tager den defekte højttaler med, og får den repareret.

Peter undersøger, om der kan komme TV signal i kælderen til nyt TV.

Erik undersøger via halpersonalet vedrørende regulering af temperatur i kælderen til 200 C

Næste møde afholdes på Ganløse kro med spisning torsdag d 21. november kl 19.00